section_heading: Poznati igrači
paragraph_text: Ratko Kacian je rođen 1916. godine u Zadru,a kasnije s roditeljima seli u Biograd.Zbog školovanja 1929. dolazi u Senj i postaje učenikom senjske gimnazije.Tri školske godine bio je "Senjanin" s prebivalištem u tadašnjem đačkom domu tj. konviktu "Ožegovićianum". Nije bio službeno registriran igrač senjskog kluba, ali je u periodu od 1929. do 1932. godine za senjski klub i đački konvikt nastupao u prijateljskim utakmicama.U tom trenutku Senjani su teško mogli pretpostaviti da imaju priliku gledati jednog od budućih najboljih hrvatskih nogometaša.Nakon odlaska iz Senja 1932. godine kroz nastupe za šibenski "Osvit" pa zatim zagrebački "HAŠK", splitski "Hajduk" te zagrebački "Dinamo" upravo to dokazuje.Danas Nogometna škola GNK "Dinamo" nosi ime "Hitrec-Kacian" što dovoljno govori o veličini Ratka Kaciana kao igrača i kao čovjeka.